Лешек Колаковски
Лѐшек Колако̀вски () е полски философ и историк на философията. Дългогодишен преподавател във Варшавския (1953 – 1968 г.), и в Оксфордския университет (1970 – 1995 г.). Определян като един от най-големите интелектуални критици на марксизма.

През 1997 г. е отличен с най-високото полско държавно отличие – орденът на Белия орел.

Биография 
Роден е на 23 октомври 1927 г. в Радом, в семейството на Йежи Юлиан Колаковски. През 1945 г. става член на Полската работническа партия. В 1950 г. получава магистърска степен по философия от Лодзкия университет, а три години по-късно защитава докторантура във Варшавския университет.

Първоначално е традиционен марксист, но приносът му за появата на марксисткия хуманизъм през 1950-те и 1960-те е значителен. Колаковски е тясно свързан с движението за свобода, което довежда до полското лято от 1956 г. През 1966 г. е изключен от Полската обединена работническа партия (ПОРП), а през 1968 г. е уволнен от Варшавския университет, където преподава в Катедра „История на философията".

През 1970 г. Колаковски напуска Полша и намира убежище във Великобритания, където продължава преподавателската си дейност в Оксфордския университет. Също така чете лекция като гост-професор в Йейлския, в Чикагския, в Монреалския, в Калифорнийския, в университета Ню Хейвън.

Умира на 17 юли 2009 г. в Оксфорд.

На български език са издадени книгите му „Религията или ако няма бог...“, „Метафизичният ужас“ и „Основни направления на марксизма“ (2006).

Библиография 
 Klucz niebieski, albo opowieści budujące z historii świętej zebrane ku pouczeniu i przestrodze (Ключът за небесата или назидателни разкази за историята на свещеното, събрани, за да информират и предупреждават), 1957
 13 bajek z królestwa Lailonii dla dużych i małych (13 приказки от Кралство Лайлония за големи и малки), 1963
 Rozmowy z diablem (Разговори с дявола), 1965
 Świadomość religijna i więź kościelna (Осъзнаване на религиозната и църковната обвързаност), 1965
 Od Hume'a do Koła Wiedeńskiego (Позитивистката философия от Хюм до Виенския кръг),
 Kultura i fetysze (Култура и фетиши), 1967
 A Leszek Kołakowski Reader, 1971
 Positivist Philosophy (Позитивистката философия), 1971
 TriQuartely 22 (Три Куотърли 22), 1971
 Obecność mitu (Наличността на мита), 1972
 ред. The Socialist Idea (Социалистическата идея), 1974 (заедно със Стюарт Хемпшир)
 Husserl and the Search for Certitude (Хусерл и търсенето на сигурността), 1975
 Główne nurty marksizmu (Основни направления на марксизма), 1976 (3 тома)
 Czy diabeł może być zbawiony i 27 innych kazań (Чий дявол може да бъде спасен и 27 други проповеди), 1982
 Religion: If There Is No God (Религията: Ако няма Бог), 1982
 Bergson (Бергсон), 1985
 Le Village introuvable (Намереното село), 1986
 Metaphysical Horror (Метафизичният ужас), 1988
 Pochwała niekonsekwencji (Похвала на несъответствието), 1989 (под ред. на Иржи Менцел)
 Cywilizacja na ławie oskarżonych (Цивилизацията на изпитание), 1990 (под ред. на Павел Клоцовски)
 Modernity on Endless Trial (Модерността пред Вечния съд), 1990
 God Owes Us Nothing: A Brief Remark on Pascal's Religion and on the Spirit of Jansenism (Бог не ни дължи нищо: Малка бележка върху религията на Паскал и духа на янсенизма), 1995
 Freedom, Fame, Lying, and Betrayal: Essays on Everyday Life (Свободата, славата, лъжата и измяната: есета върху всекидневнието), 1999
 The Two Eyes of Spinoza and Other Essays on Philosophers (Двете очи на Спиноза и други есета върху философи), 2004
 My Correct Views on Everything (Моите правилни възгледи за всичко), 2005
 Why Is There Something Rather Than Nothing? (Защо има нещо, а не нищо?), 2007

На български 
 Политиката и дяволът. София: Панорама, 1994, 352 с.
 Метафизичния ужас. Превод от английски Милена Милева. София, Перо, 1996, 136 с. (ISBN 954-448-028-5)
 Религията, или Ако няма Бог.... Превод от полски Катя Митова. София: Перо, 1996, 232 с. (ISBN 954-448-029-3)
 Основни направления на марксизма. Превод от полски Правда Спасова. София: Сонм, 2006, 518 с. (ISBN 954847879Х)
 Моите правилни възгледи за всичко. Превод от полски Правда Спасова. София: Сонм, 2013, 428 с. (ISBN 9789548523387)

Награди 
 Награда „Юржиковски“ (1969)
 „Награда за мир на немските книгоразпространители“ (1977 г.)
 „Европейска награда за есеистика Шарл Вейон“ (1980) (за цялостно творчество)
 Награда „Еразъм“ – за изключителни заслуги към културата, обществото и социалните науки (1983 г.)
 Маккартърова стипендия (1983 г.)
 Джеферсънова лекция пред Националния хуманитарен фонд (1986 г.)
 Награда на Полския ПЕН клуб (1988)
 Награда „Гордън Леинг“ на издателството на Чикагския университет (1991)
 Награда „Токвил“ (1994)
 Орден на Белия орел (1998)
 Награда „Клуге“ на Конгресната библиотека (2004 г.), първи носител на наградата
 Медал „Св. Георги“ (2006)
 Награда на Йерусалим (2007)
 Медал за служба на демокрацията (2009)

Бележки

Външни препратки 
  Petri Liukkonen, Подробна биобиблиография на Лешек Колаковски, Books and Writers (kirjasto.sci.fi). Архивирано

Полски философи
Философи от 20 век
Историци на комунизма
Антикомунисти
Етика
Възпитаници на Лодзкия университет
Възпитаници на Варшавския университет
Преподаватели във Варшавския университет
Действителни членове на ПАН
Членове на ПОРП
Членове на Съюза на полските писатели
Доктор хонорис кауза на Вроцлавския университет
Доктор хонорис кауза на Шчечинския университет
Доктор хонорис кауза на Гданския университет
Доктор хонорис кауза на Лодзкия университет
Носители на Ордена на Белия орел
Почетни граждани на Радом
Родени в Радом
Починали в Оксфорд
Погребани на Военното гробище в Повонзки